Document ID: 32004R2084

KOMISIJAS REGULA (EK) Nr. 2084/2004
(2004. gada 6. decembris),
ar ko paredz atkāpi no Regulas (EEK) Nr. 2837/93 attiecībā uz termiņu, kas ir jāievēro, izmaksājot atbalstu olīvu biržu uzturēšanai tradicionālajās olīvu audzēšanas platībās nelielajās Egejas jūras salās
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 19. jūlija Regulu (EEK) Nr. 2019/93, ar ko nelielajām Egejas jūras salām ievieš īpašus pasākumus attiecībā uz konkrētiem lauksaimniecības produktiem (1), un jo īpaši tās 11. panta 2. punktu,
tā kā:
(1)
Atbilstīgi 2. panta 1. punkta trešajai daļai Komisijas 1993. gada 18. oktobra Regulā (EEK) Nr. 2837/93, kurā izklāstīti sīki izstrādāti noteikumi, kas jāievēro, piemērojot Padomes Regulu (EEK) Nr. 2019/93 attiecībā uz olīvu biržu uzturēšanu tradicionālajās olīvu audzēšanas platībās (2), vienotās likmes ikgadējo atbalstu par hektāru, ko piešķir par olīvu biržu uzturēšanu tradicionālajās olīvu audzēšanas platībās nelielajās Egejas jūras salās, izmaksā katru gadu laikā no 16. oktobra līdz 30. novembrim.
(2)
Iespējams, ka nelielajās Egejas jūras salās atbalsta izmaksu veic, izmantojot programmatūru, kas pilnīgi pārklāj attiecīgo reģionu. Šo programmatūru kā izmēģinājuma projektu ieviesa 2003. gadā, un tagad tajā jāveic dažas korekcijas. Tādēļ ir jānosaka, ka attiecībā uz 2004. gadu Grieķijai ir iespēja pagarināt no 2004. gada 16. oktobra līdz 2005. gada 31. janvārim izmaksas termiņu attiecībā uz vienotās likmes ikgadējo atbalstu par hektāru, aizstājot ikgadējo termiņu no 16. oktobra līdz 30. novembrim.
(3)
Šajā regulā paredzētie pasākumi ir saskaņā ar Eļļu un tauku pārvaldības komitejas atzinumu,
IR PIEŅĒMUSI ŠO REGULU.
1. pants
Atkāpjoties no Regulas (EEK) Nr. 2837/93 2. panta 1. punkta trešās daļas, attiecībā uz 2004. gadu Grieķijai tiek atļauts izmaksāt Regulas (EEK) Nr. 2019/93 11. panta 1. punktā paredzēto vienotās likmes ikgadējo atbalstu par hektāru, ko piešķir par olīvu biržu uzturēšanu, no 2004. gada 16. oktobra līdz 2005. gada 31. janvārim.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 6. decembrī

Labels: 4
17
5
6
18